નવી દિલ્હી: બિહાર વિધાનસભા ચૂંટણીમાં ભાજપના કારમા પરાજય બાદ આરએસએસના પ્રમુખ મોહન ભાગવતે અનામતના મુદ્દે યુ ટર્ન લીધો છે. ચૂંટણી માહોલમાં અનામતની સમીક્ષા કરવાની વાત કરીને વિવાદ છેડનારા મોહન ભાગવતે હવે એવું જણાવ્યું છે કે જ્યાં સુધી સમાજમાં ભેદભાવ રહેશે ત્યાં સુધી અનામતને નાબૂદ કરવી શકય નથી. ભાગવતે જણાવ્યું છે કે જ્યાં સુધી સામાજિક અસમાનતા રહેશે ત્યાં સુધી અનામત રહેશે.